Nr. C 85/8 De Europæiske Fællesskabers Tidende 6. 4. 89 
KOMMISSIONEN 
Forslag til Rådets forordning om indførelse af et certifikat for hunde og katte, der midlertidigt 
opholder sig mindre end et år i medlemsstaterne, og om indførelse af fællesskabsforanstaltninger 
til iværksættelse af pilotprojekter til bekæmpelse og udryddelse af rabies 
KOM(88) 836 endelig udg. 
(Forelagt af Kommissionen den 5. januar 1989) 
(89/C 85/11) 
RÅDET FOR DE EUROPÆISKE FÆLLESSKABER HAR — 
under henvisning til Traktaten om Oprettelse af Det 
Europæiske Økonomiske Fællesskab, særlig artikel 43, 
under henvisning til forslag fra Kommissionen, 
under henvisning til udtalelse fra Europa-Parlamentet, 
under henvisning til udtalelse fra Det Økonomiske og 
Sociale Udvalg, og 
ud fra følgende betragtninger: 
Certifikatet, der ledsager hunde og katte, som kortvarigt 
skal opholde sig i en anden medlemsstat, har ikke hidtil 
været harmoniseret, og dette øger risikoen for spredning 
af rabies blandt dyrepopulationen; 
som et indledende skridt til at gennemføre det indre 
marked er det nødvendigt at harmonisere nævnte certi­
fikat, der skal være gyldigt i godt og vel tre år, og 
således medvirke til at fremme den frie bevægelighed for 
hunde og katte og mindske risikoen for spredning af 
rabies, ikke blot blandt hunde og katte, men også blandt 
andre dyrearter i landbruget, og give deres ledsagende 
ejere et større udvalg af rejsemål; 
det ville være urimeligt at kræve, at visse medlemsstater 
lader deres karantænebestemmelser vedrørende rabies 
bortfalde på dette stadium i betragtning af, at de er fri 
for denne sygdom, og dens store udbredelse i visse andre 
medlemsstater; 
det vil være nødvendigt at tage de i denne sektor 
gældende foranstaltninger op til revision, således at de 
ikke kun gælder for kortvarige ophold, men også for 
transit og handel med hunde og katte, især på baggrund 
af de foranstaltninger, der er nødvendige for at gennem­
føre det indre marked; 
den fortsatte forekomst af rabies i visse områder af 
Fællesskabet lægger hindringer i vejen for den frie bevæ­
gelighed af selskabsdyr og andre dyrearter i landbruget på grund af karantænerestriktioner i visse medlemsstater; 
det ville være overilet at kræve afvikling af karantænere­
striktionerne på grund af risikoen for spredning af 
rabies; 
rabies er en alvorlig kilde til tab og ødelæggelse for land­
brugsbefolkningen ; 
den fortsatte forekomst af rabies indvirker på miljøet, for 
så vidt som sygdommen lægger hindringer i vejen for en 
nærmere tilknytning mellem mennesker og dyr og også 
udgør en alvorlig risiko for menneskers og dyrs sundhed; 
det er derfor nødvendigt at fremme iværksættelsen af 
omfattende pilotprojekter til bekæmpelse og udryddelse 
af rabies og at åbne mulighed for tilskud hertil fra 
Fællesskabet; 
det er nødvendigt at tilvejebringe faciliteter til planlæg­
ning og undersøgelse af resultaterne af sådanne pilotpro­
jekter, især i grænseområder, og det er også nødvendigt 
at etablere en fællesskabsprocedure mellem Kommis­
sionen og medlemsstaterne for gennemførelsen af 
sådanne planer for pilotprojekter; det er nødvendigt, at 
der ydes et beskedent tilskud til nationale jagtforeninger 
til bevarende foranstaltninger i de medlemsstater, hvor 
jægere vederlagsfrit har ofret deres tid på at udlægge 
lokkemad; 
Kommissionen vil forelægge Rådet en rapport om de 
opnåede resultater; 
det er nødvendigt at lade certifikatet omfatte andre 
behandlinger som f.eks. echinococcosis, som kan være 
påkrævet inden indførsel til visse medlemsstater — 
UDSTEDT FØLGENDE FORORDNING: 
KAPITEL I 
Artikel 1 
Hunde og katte, der midlertidigt opholder sig mindre 
end et år i en anden medlemsstat end dem, der anvender 
karantæne, skal være ledsaget af et certifikat svarende til 
6. 4. 89 De Europæiske Fællesskabers Tidende Nr. C 85/9 
modellen i bilag I og udfærdiget på mindst oprindelses­
medlemsstatens sprog. 
Artikel 2 
Inden den 31. december 1990 forelægger Kommissionen 
Rådet forslag til endelige ordninger for gennemførelsen 
af det indre marked hvad angår hunde og katte. 
Rådet træffer afgørelse om disse forslag inden den 1. juli 
1991. 
Artikel 3 
Medlemsstaterne giver tilladelse til, at hunde og katte, 
der er ledsaget af det i bilag I viste certifikat, føres ind 
på deres område, uden at dette berører eventuelle yderli­
gere nødvendige krav om rabieskarantæne i visse 
medlemsstater. 
KAPITEL II 
Artikel 4 
Der anføres en fællesskabsforanstaltning til iværksættelse 
af omfattende pilotprojekter til udryddelse af rabies hos 
vildtlevende dyr i Fællesskabet ved anvendelse af 
vacciner til oral immunisering af ræve. 
KAPITEL III 
Tekniske bestemmelser for iværksættelse af pilotpro­
jekter til udryddelse af rabies 
Artikel 5 
Rabies er en anmeldelsespligtig sygdom for alle arters 
vedkommende. 
Artikel 6 
Med henblik på anvendelsen af denne forordning udar­
bejder medlemsstater, der er inficeret af rabies, planer til 
iværksættelse af omfattende pilotprojekter til oral immu­
nisering af ræve. 
Artikel 7 
Minimumsarealet for et pilotprojekt er 6 000 km2 eller 
det samlede område i den rabiesinficerede stat. Planer, 
der omfatter samarbejde på tværs af grænserne, har prio­
ritet. Artikel 8 
1. I pilotprojekterne tages der hensyn til naturlige og 
administrative grænser, udbredelsen af rabies samt den 
epidemiologiske situation. Pilotprojekterne omfatter 
mindst to og eventuelt tre vaccinationskampagner i en 
given pilotprojektzone. Vaccinationskampagnerne kan 
gennemføres to gange om året i foråret og efteråret eller 
én gang i foråret eller efteråret. Vaccination kan fore­
tages årligt i beskyttelsesbælter, der støder op til grænser, 
for at undgå reinfektion. 
Valget af vaccine og lokkemad sker efter proceduren i 
artikel 18. 
2. Der udlægges ca. 15 stykker lokkemad pr. km2 eller 
færre alt efter højden. De udlægges jævnt fordelt af 
personer, der bærer handsker, på forudbestemte posi­
tioner, som er angivet på et netkort (skala 1 : 25 000). 
De må ikke kunne ses af mennesker og dyr og skal 
beskyttes mod direkte sollys og et blad- eller græsdække. 
Udlægningen kan foregå ved hjælp af andre metoder. 
Artikel 9 
Den i artikel 6 omhandlede plan skal angive: 
— hvilke organer, der står for den tekniske tilrettelæg­
gelse 
— en beskrivelse af området 
— ordninger for informationsspredning til relevante 
personer som f.eks. praktiserende læger og dyrlæger, 
forskellige ministerier, jagtforeninger, skoler i pilot­
projektområdet, politiet, borgmestre osv. 
— ordninger for transport af vildtlevende dyr og 
husdyr, der er mistænkt for at lide af rabies, til et 
centralt diagnoselaboratorium 
— ordninger for forsendelse af ræve, der er dræbt under 
jagt, i perioden efter vaccination, til undersøgelse for 
optagelse af tetracyklin og antistofdannelse 
— ordninger for indfangning af små pattedyr i zonen i 
den første måned efter vaccination, så de kan blive 
undersøgt for rabiesvirus. 
Artikel 10 
Der skal kunne ydes finansiel støtte fra Fællesskabet til 
bevarende aktioner af begrænset omfang i pilotprojekt­
områder, hvor der er benyttet jægere til udlægning af 
lokkemad. Planerne for sådanne aktioner sendes til 
Kommissionen af Sammenslutningen af EF's Jagtfor­
eninger. 
Nr. C 85/10 De Europæiske Fællesskabers Tidende 6. 4. 89 
Artikel 11 
Efter at have gennemgået forslagene til bevarende 
aktioner og eventuelle ændringer heraf godkender 
Kommissionen dem efter proceduren i artikel 18. 
KAPITEL IV 
Generelle og finansielle bestemmelser 
Artikel 12 
1. Medlemsstaterne tilsender Kommissionen de i 
artikel 6 omhandlede pilotprojekter og de i artikel 8 og 9 
samt bilag II krævede oplysninger forud for iværksæt­
telsen senest seks måneder efter denne forordnings 
ikrafttrædelse og derefter årligt. De i artikel 6 omhand­
lede pilotprojekter fremsendes årligt til Kommissionen af 
medlemsstaterne, og forud for iværksættelsen, når der er 
tale om medlemsstater, som endnu ikke har udarbejdet 
pilotprojekter. 
2. Kommissionen gennemgår de i henhold til stk. 1 
fremsendte pilotprojekter for at afgøre, om de er i over­
ensstemmelse med denne forordning, og under hensyn til 
dens målsætninger, og betingelserne for Fællesskabets 
finansielle bidrag dermed er opfyldt. Inden for fire 
måneder efter modtagelsen af eventuelle pilotprojekter 
skal Kommissionen efter at have gennemgået forslagene 
til pilotprojekter og eventuelle ændringer heraf godkende 
dem efter proceduren i artikel 18. 
3. Der vil blive sørget for koordinering af medlemssta­
ternes pilotprojekter. 
4. På de datoer, der fastsættes af Kommissionen i 
dens afgørelse om godkendelse som omtalt i stk. 2, 
sætter medlemsstaterne de nødvendige love og admini­
strative bestemmelser i kraft for at iværksætte pilotpro­
jekterne for bekæmpelse og udryddelse af rabies. 
Artikel 13 
1. Der ydes finansiel støtte fra Fællesskabet til de i 
denne forordning fastsatte foranstaltninger. 
2. Fællesskabet yder støtte til udgifter, der afholdes af 
medlemsstaterne i forbindelse med foranstaltninger, som 
vedtages i henhold til de efter artikel 18 godkendte pilot­
projekter inden for de i artikel 14 og 15 fastsatte 
grænser. 
Artikel 14 
1. Støttebeløbet, der afholdes over Fællesskabets 
budget i den i stk. 2 fastlagte periode, anslås til 9,3 mio 
ECU. Artikel 15 
1. Der kan ydes finansiel støtte fra Fællesskabet til: 
— indkøb af oral vaccine mod rabies og lokkemad til 
brug til ræve 
— bevarende aktioner af mindre omfang gennemført i 
områder, hvor jægere vederlagsfrit har udlagt 
lokkemad. 
2. Fællesskabet refunderer medlemsstaterne: 
— 0,5 ECU for hver vaccinedosis samt lokkemad, der er 
udlagt i et pilotprojektområde i forbindelse med de i 
denne forordning fastsatte foranstaltninger og 
opfylder de særlige tekniske bestemmelser, der 
omhandles i kapitel III, 
— udgifter, der påløber ved gennemførelsen af beva­
rende aktioner af mindre omfang i pilotprojektom­
råder, hvor jægere vederlagsfrit har udlagt lokkemad, 
op til højst 10 000 ECU pr. pilotprojektområde pr. år 
i en periode på højst tre år. 
3. Artikel 8 og 9 i Rådets forordning (EØF) nr. 
729/70 O finder anvendelse. 
4. Gennemførelsesbestemmelserne til denne artikel 
vedtages efter proceduren i artikel 18. 
Artikel 16 
Kommissionen foretager kontrol på stedet med regel­
mæssige mellemrum for ud fra et veterinært synspunkt at 
efterprøve, om planerne finder anvendelse. 
Medlemsstaterne tager de fornødne skridt til at lette 
denne kontrol og drager især omsorg for, at eksperterne 
efter anmodning herom får alle de oplysninger og al den 
dokumentation, der kræves for at vurdere udførelsen af 
pilotprojekterne. 
Gennemførelsesbestemmelserne til denne artikel, især 
med hensyn til hyppigheden af og metoden til gennemfø­
relse af den i første afsnit omhandlede kontrol, reglerne 
for udpegning af embedsdyrlæger og den procedure, de 
skal følge ved udarbejdelsen af deres rapport, fastsættes 
efter proceduren i artikel 18. 
Artikel 17 
Kommissionen bistås af Den Stående Veterinærkomité, 
nedsat ved Rådets afgørelse af 15. oktober 1968, i det 
følgende benævnt »komitéen«. 
2. Denne foranstaltning er gældende i tre år. (') EFT nr. L 94 af 28. 4. 1970, s. 13. 
6. 4. 89 De Europæiske Fællesskabers Tidende Nr. C 85/11 
Artikel 18 
1. Kommissionens repræsentant forelægger udvalget 
et udkast til de foranstaltninger, der skal træffes. 
Udvalget afgiver en udtalelse om dette udkast inden for 
en frist, som formanden kan fastsætte under hensyntagen 
til det pågældende spørgsmåls hastende karakter. Det 
udtaler sig med det flertal, som er fastsat i Traktatens 
artikel 148, stk. 2, for vedtagelse af de afgørelser, som 
Rådet skal træffe på forslag af Kommissionen. Under 
afstemningen i udvalget tildeles de stemmer, der afgives 
af repræsentanterne for medlemsstaterne, den vægt, som 
er fastlagt i nævnte artikel. Formanden deltager ikke i 
afstemningen. 
2. Kommissionen vedtager de påtænkte foranstalt­
ninger, når de er i overensstemmelse med udvalgets udta­
lelse. 
3. Er de påtænkte foranstaltninger ikke i overensstem­
melse med udvalgets udtalelse, eller hvis der ikke er 
afgivet nogen udtalelse, forelægger Kommissionen straks Rådet et forslag til de foranstaltninger, der skal træffes. 
Rådet træffer afgørelse med kvalificeret flertal. 
Har Rådet ikke truffet nogen afgørelse inden tre 
måneder efter forelæggelsen af forslaget, vedtager 
Kommissionen de foreslåede foranstaltninger. 
Artikel 19 
Når pilotprojekterne er blevet gennemført, forelægger 
Kommissionen Rådet en generel rapport om de opnåede 
resultater og, om nødvendigt, sammen med et forslag om 
yderligere harmonisering af de nationale forebyggende 
foranstaltninger. 
Artikel 20 
Denne forordning træder i kraft på tredivtedagen efter 
offentliggørelsen i De Europæiske Fællesskabers Tidende. 
Denne forordning er bindende i alle enkeltheder og 
gælder umiddelbart i hver medlemsstat. 
Nr. C 85/12 De Europæiske Fællesskabers Tidende 6. 4. 89 
BILAG I 
Rabiesvaccinations- og sundhedscertifikat for hunde og katte, der opholder sig i mindre end et år i medlems­
staterne (') 
1. Gyldigt fra til (2) 
2. Ejerens navn og adresse 
3. Beskrivelse : 
Hund/kat 
Race 
Hankøn/hunkøn 
Alder 
Farve 
Pelstype og tegninger 
Evt. tatoveringsnr. 
4. Sundhedserklæring 
Undertegnede erklærer herved at have undersøgt det ovenfor beskrevne dyr, og at det ikke viste nogen 
symptomer på smitsomme sygdomme og var klinisk sundt på dagen for undersøgelsen (3). 
5. Rabies vaccination 2. vaccination 3. vaccination 
Vaccinationsdato 
Type rabiesvaccine 
Fremstillingslaboratorium 
Lot nr. 
Udløbsdato 
Dyrlægens underskrift 
Navn og adresse 
(Trykt) 
Dato 
(') Dette certifikat berører ikke kravene om karantæne i visse medlemsstater. Hunde og katte skal fortsat være i karan­
tæne i mindst seks måneder ved indførsel til Irland og Det Forenede Kongerige. 
(') Dette certifikat er gyldigt som følger: I tre måneder for hunde og katte på under tre måneder og for hunde og katte på 
over tre måneder fra den 30. dag indtil udgangen af den tolvte måned efter datoen for første vaccination (2. indsprøjt­
ning): I tilfælde af revaccination inden for gyldighedsperioden, i tolv måneder fra datoen for revaccination. 
(J) Hunde og katte skal behandles for bændelorm inden for 30 dage forud for indførsel til Grækenland. 
6. 4. 89 De Europæiske Fællesskabers Tidende Nr. C 85/13 
BILAG II 
Retningslinjer for en tidsplan for en kampagne for oral vaccination af ræve 
Antal dage forud for og efter vaccination 
Omgående 
— 100 til —60 
— 60 til — 14 
— 30 til — 10 
— 7 
— 4 
— 1 
0/00 
+ 1 
+ 4, + 8, + 14 
+ 1 til + 20 Aktiviteter 
generel planlægning 
arbejdsområder 
budget 
information af myndigheder (sundhed, landbrug, jagt og 
skovbrug, politik) 
tildeling af opgaver og funktioner 
kølelager til lokkemad 
meddelelse til centret for fremstilling af vaccine om vaccina-
tionsdato og den krævede mængde lokkemad og vaccine 
information af jægere og jagtbetjente: tildeling af opgaver 
information af de lokale myndigheder 
transport af lokkemad til oplagringssted (— 20 °C) 
information af skoler 
information af medier 
forberedelse af lokkemad til udlægning, 
oplagring ved + 4 °C 
uddeling af lokkemad og kort til de hold, der udlægger 
lokkemad 
udlægning af lokkemad 
tilbagelevering af kort 
kontrol af, hvor stor en mængde lokkemad der er blevet ædt 
i særlige kontrolområder 
virologisk og serologisk undersøgelse samt undersøgelse for 
tetracyklin 
evaluering af information 
udnyttelse af erfaringerne i fremtidige projekter 
Anmærkning: i projekter, der går på tværs af grænserne, må de ovennævnte arrangementer koordineres med det organ, 
der står for tilrettelæggelsen i det andet land.